CELEX: 62009TN0092
Language: sl
Date: 2009-03-02 00:00:00
Title: Zadeva T-92/09: Tožba, vložena 2. marca 2009 — Strategi Group proti UUNT — Reed Business Information (STRATEGI)

16.5.2009   
            
            
               SL
            
            
               Uradni list Evropske unije
            
            
               C 113/39
            
         Tožba, vložena 2. marca 2009 — Strategi Group proti UUNT — Reed Business Information (STRATEGI)
   (Zadeva T-92/09)
   2009/C 113/78
   Jezik, v katerem je bila tožba vložena: angleščina
   
      Stranke
   
   
      Tožeča stranka: Strategi Group Ltd (Manchester, Združeno kraljestvo) (zastopnik: N. Saunders, Barrister)
   
      Tožena stranka: Urad za usklajevanje na notranjem trgu (znamke in modeli)
   
      Druga stranka pred odborom za pritožbe: Reed Business Information (Issy-Les-Moulineaux, Francija)
   
      Predloga tožeče stranke
   
   
               —
            
            
               Odločba drugega odbora za pritožbe Urada za usklajevanje na notranjem trgu (znamke in modeli) z dne 18. decembra 2008 v zadevi R 1581/2007-2 naj se razveljavi in prijava vrne UUNT, da nadaljuje s postopkom; in
            
         
               —
            
            
               UUNT (in kateremukoli intervenientu) naj se naloži plačilo stroškov postopka in stroškov postopka pred odborom za pritožbe UUNT.
            
         
      Tožbeni razlogi in bistvene trditve
   
   
      Prijavitelj znamke Skupnosti: tožeča stranka
   
      Zadevna znamka Skupnosti: besedna znamka „STRATEGI“ za storitve iz razreda 35
   
      Imetnik znamke ali znaka, navajanega v postopku z ugovorom: druga stranka v postopku pred odborom za pritožbe
   
      Znamka ali znak, navajan v postopku z ugovorom: francoska besedna znamka „Stratégies“ (registracija št. 1 240 001) za proizvode in storitve iz razredov 9, 16, 28, 35, 41 in 42
   
      Odločba oddelka za ugovore: zavrnitev ugovora
   
      Odločba odbora za pritožbe: razveljavitev odločbe oddelka za ugovore
   
      Navajani tožbeni razlogi: Kršitev člena 43 Uredbe Sveta št. 40/94, ker je odbor za pritožbe zlasti napačno presodil, da lahko uporaba znamke za naslov revije v okoliščinah tega primera pomeni uporabo znamke za storitve, ki se v tej publikaciji oglašujejo, ker ni navedel ustreznih razlogov, da se lahko taka uporaba v teh okoliščinah dejansko dokaže in/ali ker ni ustrezno presodil dokazov, ki so bili predloženi na podlagi pravilnih načel; subsidiarno ali podredno, kršitev pravila 22 Uredbe Komisije št. 2868/95 (1), ker odbor za pritožbe te pravne določbe v okoliščinah tega primera ni ustrezno uporabil, saj ni določil smernic glede dokazov, ki se zahtevajo za dokazovanje take uporabe in/ali napačno ugotovil, da je dokaz, ki ga je predložila pritožnica, v zvezi z zadevnimi storitvami neprimeren za ugotavljanje uporabe znamke.
   
      (1)  Uredba Komisije (ES) št. 2868/95 z dne 13. decembra 1995 za izvedbo Uredbe Sveta (ES) št. 40/94 o znamki Skupnosti (UL L 303, str. 1).